Z A P I S N I K

3. sjednice Vijeća Mjesnog odbora Petruševec, 
održane 03. kolovoza  2021., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Darko Mišić
5. Kristina Topolovec


Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.


D N E V N I     R  E D

1. Donošenje Mišljenje o nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene.
1. Donošenje Mišljenja o prijedlogu Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. 
1. Korištenje prostora MS Petruševec.
1. Aktualna komunalna problematika.
1. Razno: izvješća, pitanja i  prijedlozi.



      Ad 1.) Donošenje Mišljenje o nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene.

Predsjednik Vijeća, Kristijan Rašić izvješćuje da je stigao dopis od Stručne službe gradonačelnika vezano za mišljenje o Odluci o izmjenama i dopunama Odluke o davanju u zakup i na drugo korištenje površina javne namjene. 
Nakon kratke rasprave Vijeće jednoglasno donosi  

Z A K LJ U Č A K

o davanju mišljenja o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene

	1.
	Vijeće Mjesnog odbora Petruševec daje pozitivno mišljenje o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene.


	2.
	Ovaj će zaključak biti upućen Vijeću Gradske četvrti Peščenica-Žitnjak.




      Ad 2.) Donošenje Mišljenja o prijedlogu Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. 

Predsjednik Vijeća, Kristijan Rašić izvješćuje da je stigao mail od Gradskog ureda za Mjesnu samoupravu vezano za mišljenje o Odluci o izmjeni Odluke o naknadi  predsjednicima, potpredsjednicima i članovima vijeća gradskih četvrti i vijeća mjesnih odbora. 

Nakon kratke rasprave Vijeće jednoglasno protiv donosi  


Z A K LJ U Č A K

o davanju mišljenja o  prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora


	1.
	Vijeće Mjesnog odbora Petruševec daje pozitivno mišljenje o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora


	2.
	Ovaj će zaključak biti upućen Vijeću Gradske četvrti Peščenica-Žitnjak.





Ad 3.) Korištenje prostora MS Petruševec

Predsjednik Vijeća, Kristijan Rašić napominje da su pristigla tri zahtjeva za korištenje prostora i to od Matice umirovljenika, Sportskog društva Petruševec i Udruge Bošnjaka branitelja Domovinskog rata. Napominje da su  isti korisnici prostora već godinama pa traže samo produljenje.
Nakon kratke rasprave Vijeće jednoglasno donosi slijedeći

Z a k lj u č a k
o povremenom korištenju  prostora  Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:
- donosi zaključak o korištenja prostora MS Petruševec Sportskog društva Petruševec, I. Petruševec 78a, kojeg zastupa Jozo Jurić, i to u terminu ponedjeljkom od 17-20 sati.


Z a k lj u č a k
o povremenom korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:

- donosi zaključak o korištenja prostora MS Petruševec Matici umirovljenika Peščenica, Podružnica Petruševec, I. Petruševec 78A, koju zastupa Slobodan Ljakić, i to u terminu srijedom od 16,00 – 18,00 sati.
Z a k lj u č a k
o povremenom korištenju prostora Mjesne samouprave Petruševec

                 Vijeće Mjesnog odbora Žitnjak suglasno je s produljenjem prostora te:

- donosi zaključak o korištenja prostora MS Petruševec Udruzi Bošnjaka branitelja Domovinskog rata, Ogranak Grada Zagreba, Nova cesta 4, Zagreb, koju zastupa Asim Hamzić, i to u terminu utorkom od 14,00 – 19,00 sati.



Ad 4.) Aktualna komunalna problematika

Vijećnica Kristina Topolovec predlaže više koševa u dječjim parkovima kako bi riješili učestalu prepunjenost postojećih koševa, te ujedno omogućili posjetiteljima da im koševi budu dostupniji. 

Nakon kratke rasprave i provedenog glasovanja Vijeće jednoglasno donosi 


Z a k l ju č a k
o postavljanju dodatnih koševa u dječjim parkovima u Novom Petruševcu i Radničkoj cesti dio k.č 2569/3.


Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:

· postavu dodatnih koševa za otpatke u dječjim parkovima u Novom Petruševcu i Radničkoj cesti dio k.č. 2569/3

Predsjednik Vijeća, Kristijan Rašić upoznaje nazočne da su stanovnici 1. Petruševca 6. odvojka iskazali nezadovoljstvo s postavljenim prometnim ogledalom za ulazak u ulicu 6. odvojak. Potrebno im je postaviti ogledalo za ulazak u ulicu 1. Petruševec 6. odvojak prilikom dolaska iz smjera škole, a koje bi pregledavalo dolazak vozila od crkve. Križanje se nalazi na samom zavoju koje je nepregledno. 

Nakon kratke rasprave i provedenog glasovanja Vijeće jednoglasno donosi 

Zaključak
o postavljanju prometnog ogledala na ulazu u 1. Petruševec 6. odvojak.  

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:

· postavu prometnog ogledala za ulazak u ulicu 1. Petruševec 6. odvojak prilikom dolaska iz smjera škole, a koje bi pregledavalo dolazak vozila od crkve. Križanje se nalazi na samom zavoju koje je nepregledno. 
· prilikom izlaska na teren molimo pozvati predsjednika Mjesnog odbora Kristijana Rašića – 099/803 70 32 

Ad 5.) Izvješća, pitanja i prijedlozi.

Predsjednik Vijeća Kristijan Rašić  izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima.  
Također ukazuje da bi Vijeće moralo donijeti termine dežurstva za prijem stranaka, te ako se svi slažu da dežurstvo bude četvrtkom od 17.00 do 18.00 sati. Svi vijećnici su suglasni s terminima dežurstva za primanje stranaka.

Predsjednik Vijeća, Kristijan Rašić upoznaje nazočne da su građani pitali kada će dobiti nogostup uz kolnik u Novom Petruševcu od Radničke ceste. Prema saznanjima predsjednika isto je zatraženo u prethodnom mandatu.

Nakon kratke rasprave i provedenog glasovanja Vijeće jednoglasno donosi 


Zaključak
o provjeri u kojoj je fazi izgradnja kolnika uz cestu Novi Petruševec od Radničke ceste.

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih službi zatraži:

· provjeru u kojoj je fazi izgradnja kolnika od Radničke ceste do Novog Petruševca.

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 21,00 sati.

KLASA:026-02/21-02/1313
URBROJ:251-06-11-1111-21-3
Zagreb, 03. kolovoza 2021.

Zapisnik sastavio:
______________
Kristijan Rašić	
Predsjednik
Vijeća Mjesnog odbora
Petruševec
_______________________
 Kristijan Rašić
